Ye estada nominada a siet Brit Awards y tres Premios Grammy, antimás de vender mes de 20 millons de álbums y sencillos arredol d'o mundo.En 2009 publicó lo suyo segundo álbum d'estudeyo, <<Echo>>, que no tenió lo mesmo exito que o zaguer, pero antimás puyó enta o Top5 en Austria, Irlanda y Reino Uniu. Ta la suya promoción encluyó los sencillos, «Happy» y «I Got You», antimás de fer a suya primera chira per Europa en 2010. En 2011 publicó lo suyo primer extended play tetulau Hurt: The EP, tan y mientres que en 2012 fació lo mesmo con suyo tercer álbum d'estudeyo Glassheart. D'iste zaguer salioron os sencillos; «Collide», con a colaboración d'o DJ Avicii, que puyó dica o numero un d'a lista Hot Dance Club Play de Billboard en os Estaus Unius, mientres que «Trouble» puyó enta como o nueno exito top10 de Lewis en o Reino Uniu. O 29 de noviembre de 2013, publicó lo suyo quarto álbum d'estudeyo tetulau <<Christmas, with Love>>, en o qualo mescla sonius nadalencos. O single promocional, «One More Sleep» puyó ascape dica o Top5 d'as listas d'o Reino Uniu, dando-li a Leona atro nuevo record, estar l'artista femenina britanica con mes singles en o Top5 de tota la historia d'a lista mosical anglesa, con un total de ueito sencillos.